CELEX: 32006R1789
Language: lt
Date: 2006-12-05 00:00:00
Title: 2006 m. gruodžio 5 d. Komisijos reglamentas (EB) Nr. 1789/2006 dėl pradėjimo naudoti KN 08030019 kodu žymimų AKR šalių kilmės bananų importo tarifinę kvotą ir jos administravimo 2007 m. sausio 1 d. – gruodžio 31 d.

6.12.2006   
            
            
               LT
            
            
               Europos Sąjungos oficialusis leidinys
            
            
               L 339/3
            
         
      KOMISIJOS REGLAMENTAS (EB) Nr. 1789/2006
   2006 m. gruodžio 5 d.
   dėl pradėjimo naudoti KN 0803 00 19 kodu žymimų AKR šalių kilmės bananų importo tarifinę kvotą ir jos administravimo 2007 m. sausio 1 d.–gruodžio 31 d.
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2005 m. lapkričio 29 d. Tarybos reglamentą (EB) Nr. 1964/2005 dėl bananų muitų tarifų normų (1), ypač į jo 2 straipsnį,
   kadangi:
   
               (1)
            
            
               Reglamento (EB) Nr. 1964/2005 1 straipsnio 2 dalyje numatyta, kad kiekvienais metais sausio 1 d. pradedama naudoti autonominė nulinio muito 775 000 tonų neto masės tarifinė kvota AKR šalių kilmės bananų, kurių KN kodas 0803 00 19, importui.
            
         
               (2)
            
            
               Reikėtų pradėti naudoti Reglamente (EB) Nr. 1964/2005 2007 m. nustatytą kvotą ir nustatyti jos administravimo nuostatas laikotarpiui iki 2007 m. gruodžio 31 d.
            
         
               (3)
            
            
               Kadangi tai nėra lengvatinis importas, tarifinė kvota turėtų būti administruojama taip, kad būtų skatinama tarptautinė prekyba ir nebūtų trikdomi prekybos srautai. Tinkamiausias būdas šiam tikslui pasiekti yra kvotą naudoti atsižvelgiant į pateikimo į laisvą apyvartą deklaracijų priėmimo chronologinę tvarką („kas atėjo pirmas, tas aptarnaujamas pirmas“ metodas). Tačiau siekiant užtikrinti prekybos su AKR šalimis tęstinumą ir pakankamą pasiūlą Bendrijos rinkoje, išvengiant trukdžių prekybos srautuose, Komisijos reglamentu (EB) Nr. 219/2006 (2) tarifinės kvotos dalis buvo laikinai skirta veiklos vykdytojams, Bendrijos rinką aprūpinusiems bananais pagal prieš tai galiojusią importo tvarką. Atsižvelgiant į laikiną tokios nuostatos pobūdį, būtų tikslinga palaipsniui ją panaikinti, taip užtikrinant žymų tarifinės kvotos dalies, valdomos vadovaujantis metodu „kas atėjo pirmas, tas aptarnaujamas pirmas“, padidėjimą 2007 m., padidinant importo, vykdomo remiantis ta sistema, dalį nuo 60 % iki 81 %.
            
         
               (4)
            
            
               Todėl bendrą 146 848 tonų kiekio tarifinę kvotą reikėtų skirti veiklos vykdytojams, kurie 2006 m. faktiškai importavo AKR šalių kilmės bananus į Bendriją. Ši tarifinės kvotos dalis turėtų būti administruojama pagal importo licencijas, kiekvienam importuotojui išduotas proporcingai pagal šių veiklos vykdytojų pagal Reglamento (EB) Nr. 219/2006 II skyriaus nuostatas gautomis licencijomis.
            
         
               (5)
            
            
               Atsižvelgiant į turimą kiekį, reikėtų nustatyti kiekvienos paraiškos licencijai gauti, kurią gali pateikti kiekvienas veiklos vykdytojas laikotarpiui iki 2007 m. gruodžio 31 d., didžiausią leistiną kiekį.
            
         
               (6)
            
            
               Galimybė naudotis likusia kvotos dalimi turėtų būti suteikiama visiems Bendrijoje įsisteigusiems veiklos vykdytojams pagal „kas atėjo pirmas, tas aptarnaujamas pirmas“ metodą, remiantis 1993 m. liepos 2 d. Komisijos reglamento (EEB) Nr. 2454/93, išdėstančio Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (3), 308a, 308b ir 308c straipsniais.
            
         
               (7)
            
            
               Šis reglamentas turėtų įsigalioti nedelsiant, kad paraiškas licencijai gauti būtų galima pateikti laiku.
            
         
               (8)
            
            
               Šiame reglamente numatytos priemonės atitinka Bananų vadybos komiteto nuomonę,
            
         PRIĖMĖ ŠĮ REGLAMENTĄ:
   I   SKYRIUS
   BENDROSIOS NUOSTATOS
   1 straipsnis
   Dalykas
   AKR šalių kilmės bananų, kurių KN kodas 0803 00 19, importo nulinio muito tarifinė kvota, nustatyta Reglamento (EB) Nr. 1964/2005 1 straipsnio 2 dalyje, pradedama naudoti 2007 m. sausio 1 d.–gruodžio 31 d.
   2 straipsnis
   Turimas kiekis
   Pagal šią kvotą turima 775 000 tonų, iš kurių:
   
               a)
            
            
               146 848 tonų dalis turi būti administruojama pagal II skyrių ir jos serijos numeris yra 09.4164;
            
         
               b)
            
            
               628 152 tonų dalis turi būti administruojama pagal III skyrių ir jos eilės numeriai yra: 09.1634, 09.1638, 09.1639, 09.1640, 09.1642, 09.1644.
            
         II   SKYRIUS
   2 STRAIPSNIO A DALYJE NURODYTO KIEKIO IMPORTAS
   3 straipsnis
   Importo licencijos
   1.   2 straipsnio a dalyje nurodyto kiekio importui vykdyti reikia pateikti importo licenciją, išduotą pagal šio skyriaus nuostatas.
   2.   Komisijos reglamentas (EB) Nr. 1291/2000 (4), išskyrus jo 8 straipsnio 4 ir 5 dalis, taikomas pagal šio reglamento nuostatas.
   4 straipsnis
   Paraiškos licencijai gauti pateikimas
   1.   Bendrijoje įsisteigę veiklos vykdytojai, kurie 2006 m. faktiškai į Bendriją importavo AKR šalių kilmės bananus pagal Reglamento (EB) Nr. 219/2006 II skyrių išduotas licencijas, turi teisę pateikti paraiškas importo licencijai gauti.
   2.   Kiekvieno veiklos vykdytojo prašomas kiekis negali viršyti 110 % kiekio, kurį jis importavo pagal Reglamento (EB) Nr. 219/2006 II skyriaus nuostatas jam išduota licencija.
   3.   Paraišką importo licencijai gauti kiekvienas vykdytojas turi pateikti 2007 m. sausio 8–9 d. valstybės narės kompetentingai valdžios institucijai, kuri 2006 m. jam išdavė importo licenciją 2 dalyje nurodytam kiekiui.
   Valstybių narių kompetentingos valdžios institucijos yra išvardytos priede. Valstybių narių prašymu Komisija gali iš dalies pakeisti šį sąrašą.
   4.   Prie paraiškos licencijai gauti turi būti pridedama tinkamai patvirtinta 2006 m. naudotos licencijos (-jų) AKR šalių kilmės bananams importuoti kopija ir dokumentai, patvirtinantys, kad pagal tą licenciją buvo importuojami AKR šalių kilmės produktai, bei dokumentas, įrodantis, kad pagal Komisijos reglamento (EEB) Nr. 2220/85 (5) III dalį buvo pateiktas užstatas. Šio užstato dydis yra 150 EUR už toną.
   5.   Nesilaikant šio straipsnio reikalavimų pateiktos paraiškos nepriimamos.
   6.   Paraiškos licencijai gauti ir licencijos 20 langelyje įrašoma „licencija, išduota pagal Reglamento (EB) Nr. 1789/2006 II skyrių“.
   5 straipsnis
   Licencijų išdavimas
   1.   Ne vėliau kaip iki 2007 m. sausio 15 d. valstybės narės Komisijai praneša apie visą kiekį, dėl kurio buvo pateiktos tinkamos paraiškos licencijoms gauti.
   2.   Jei prašomi kiekiai viršija 2 straipsnio a dalyje numatytą kiekį, ne vėliau kaip iki 2007 m. sausio 18 d. Komisija nustato paskirstymo koeficientą, kuris turi būti taikomas visoms paraiškoms.
   3.   Kompetentingos valdžios institucijos importo licencijas išduoda nuo 2007 m. sausio 22 d., prireikus taikydamos 2 dalyje numatytą paskirstymo koeficientą.
   4.   Jei taikomas paskirstymo koeficientas, licencija išduodama mažesniam kiekiui, nei prašoma, o 4 straipsnio 4 dalyje nurodytas užstatas už nepaskirtą kiekį nedelsiant grąžinamas.
   6 straipsnis
   Licencijų galiojimo laikotarpis ir valstybių narių pranešimai
   1.   Pagal 5 straipsnio 3 dalį išduotos licencijos galioja iki 2007 m. gruodžio 31 d.
   2.   Nuo 2007 m. vasario iki 2008 m. sausio mėn. imtinai, ne vėliau kaip iki kiekvieno mėnesio 15 d. valstybės narės praneša Komisijai apie į laisvą apyvartą išleistą bananų kiekį per praėjusį mėnesį pagal licencijas, išduotas remiantis 5 straipsnio 3 dalimi.
   Pirmoje pastraipoje nurodyti duomenys siunčiami naudojantis Komisijos nurodyta elektronine sistema.
   3.   Ne vėliau kaip iki 2007 m. sausio 26 d. valstybės narės Komisijai perduoda pagal šį reglamentą veikiančių veiklos vykdytojų sąrašą.
   Komisija šiuos sąrašus gali perduoti kitoms valstybėms narėms.
   7 straipsnis
   Išleidimo į laisvą apyvartą formalumai
   1.   Muitinės, kurioms importo deklaracijos pateikiamos siekiant į laisvą apyvartą išleisti bananus:
   
               a)
            
            
               pasilieka kiekvienos importo licencijos ir jos išrašo kopiją, patvirtintą priimant su išleidimu į laisvą apyvartą susijusią deklaraciją ir
            
         
               b)
            
            
               kas dvi savaites priede išvardytoms savo valstybės narės valdžios institucijoms, perduoda visų licencijų ir jų išrašų antrą patvirtintą kopiją.
            
         2.   Gautų licencijų ir licencijų išrašų kopijas 1 dalies b punkte minėtos institucijos kas dvi savaites perduoda šiuos dokumentus išdavusioms valstybių narių kompetentingoms valdžios institucijoms.
   3.   Kai kyla abejonių dėl licencijų, jų išrašų ar kokios nors dokumentuose nurodytos informacijos ar juose pateiktų parašų autentiškumo, dėl veiklos vykdytojų, atliekančių arba kurių sąskaita yra atliekami išleidimo į laisvą apyvartą formalumai, tapatybės, taip pat įtariant pažeidimą, muitinės, kurioms šie dokumentai buvo pateikti, nedelsdamos apie tai informuoja savo atitinkamą valstybės narės kompetentingą valdžios instituciją. Šios institucijos nedelsdamos perduoda šią informaciją dokumentus išdavusioms kompetentingoms valstybių narių valdžios institucijoms ir Komisijai, kad šios ją kruopščiai patikrintų.
   4.   Priede išvardytos valstybių narių kompetentingos valdžios institucijos, remdamosi pagal šio straipsnio 1, 2 ir 3 dalių nuostatas gauta informacija, atlieka papildomus patikrinimus, būtinus siekiant užtikrinti, kad su tarifine kvota susijusios priemonės būtų administruojamos tinkamai, ypač tikrina pagal šią importo tvarką importuotą kiekį, kruopščiai lygindamos išduotas licencijas bei jų išrašus su naudojamomis licencijomis ir išrašais. Todėl jos ypač tikrina naudojamų dokumentų autentiškumą ir atitikimą bei tai, kaip šiuos dokumentus naudoja veiklos vykdytojai.
   III   SKYRIUS
   2 STRAIPSNIO B DALYJE NURODYTO KIEKIO IMPORTAS
   8 straipsnis
   Administravimas
   1.   2 straipsnio b dalyje nurodytas kiekis padalijamas į šešias dalis po 104 692 tonas:
   
               Eilės numeris
            
            
               Kvotos laikotarpis
            
         
               09.1634
            
            
               sausio 1 d.–vasario 28 d.
            
         
               09.1638
            
            
               kovo 1 d.–balandžio 30 d.
            
         
               09.1639
            
            
               gegužės 1 d.–birželio 30 d.
            
         
               09.1640
            
            
               liepos 1 d.–rugpjūčio 31 d.
            
         
               09.1642
            
            
               rugsėjo 1 d.–spalio 31 d.
            
         
               09.1644
            
            
               lapkričio 1 d.–gruodžio 31 d.
            
         2.   1 straipsnyje nustatytos dalys administruojamos pagal Reglamento (EEB) Nr. 2454/93 308a, 308b ir 308c straipsnius.
   IV   SKYRIUS
   BAIGIAMOSIOS NUOSTATOS
   9 straipsnis
   Įsigaliojimas
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. gruodžio 5 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 316, 2005 12 2, p. 1.
   
      (2)  OL L 38, 2006 2 9, p. 22. Reglamentas su paskutiniais pakeitimais, padarytais Reglamentu (EB) Nr. 1261/2006 (OL L 230, 2006 8 24, p. 3).
   
      (3)  OL L 253, 1993 10 11, p. 1. Reglamentas su paskutiniais pakeitimais, padarytais Reglamentu (EB) Nr. 402/2006 (OL L 70, 2006 3 9, p. 35).
   
      (4)  OL L 152, 2000 6 24, p. 1. Reglamentas su paskutiniais pakeitimais, padarytais Reglamentu (EB) Nr. 1282/2006 (OL L 234, 2006 8 29, p. 4).
   
      (5)  OL L 205, 1985 8 3, p. 5. Reglamentas su paskutiniais pakeitimais, padarytais Reglamentu (EB) Nr. 673/2004 (OL L 105, 2004 4 14, p. 17).
   
      PRIEDAS
      Kompetentingos valstybių narių valdžios institucijos:
      
                   
               
               
                  
                     Belgija
                  
                  
                              Bureau d'intervention et de restitution belge/Belgisch Interventie- en Restitutiebureau
                           
                        
                              Rue de Trèves, 82/Trierstraat 82
                           
                        
                              B-1040 Bruxelles/Brussel
                           
                        
            
                   
               
               
                  
                     Čekija
                  
                  
                              Státní zemědělský intervenční fond
                           
                        
                              Ve Smečkách 33
                           
                        
                              CZ-110 00 Praha 1
                           
                        
            
                   
               
               
                  
                     Danija
                  
                  
                              Ministeriet for Fødevarer, Landbrug og Fiskeri
                           
                        
                              Direktoratet for Fødevareerhverv; Eksportstøttekontoret
                           
                        
                              Nyropsgade 30
                           
                        
                              DK-1780 København V
                           
                        
            
                   
               
               
                  
                     Vokietija
                  
                  
                              Bundesanstalt für Landwirtschaft und Ernährung
                           
                        
                              Referat 322
                           
                        
                              Deichmanns Aue 29
                           
                        
                              D-53179 Bonn
                           
                        
            
                   
               
               
                  
                     Estija
                  
                  
                              Põllumajanduse Registrite ja Informatsiooni Amet
                           
                        
                              Toetuste osakond, kaubandustoetuste büroo
                           
                        
                              Narva mnt 3
                           
                        
                              EE-51009 Tartu
                           
                        
            
                   
               
               
                  
                     Graikija
                  
                  
                              OKEPEKE (ex-GEDIDAGEP)
                           
                        
                              Directorate Fruits and Vegetables, Wine and Industrial Products
                           
                        
                              241, Acharnon Street
                           
                        
                              GR-10446 Athens
                           
                        
                              ΟΠΕΚΕΠΕ
                           
                        
                              Δ/νση οπωροκηπευτικών, αμπελοοινικών και βιομηχανικών προϊόντων
                           
                        
                              Αχαρνών 2
                           
                        
                              Τ.Κ. 10446, Αθήνα
                           
                        
            
                   
               
               
                  
                     Ispanija
                  
                  
                              Ministerio de Industria, Turismo y Comercio
                           
                        
                              Secretaría General de Comercio Exterior
                           
                        
                              Paseo de la Castellana, 162
                           
                        
                              E-28046 Madrid
                           
                        
            
                   
               
               
                  
                     Prancūzija
                  
                  
                              Office de développement de l'économie agricole des départements d'outre-mer (Odeadom)
                           
                        
                              46-48, rue de Lagny
                           
                        
                              F-93104 Montreuil Cedex
                           
                        
            
                   
               
               
                  
                     Airija
                  
                  
                              Department of Agriculture & Food
                           
                        
                              Crops Policy & State Bodies Division
                           
                        
                              Agriculture House (3W)
                           
                        
                              Kildare Street
                           
                        
                              Dublin 2
                           
                        
                              Ireland
                           
                        
            
                   
               
               
                  
                     Italija
                  
                  
                              Ministero del Commercio internazionale
                           
                        
                              Direzione generale per la Politica commerciale — Div. II
                           
                        
                              Viale Boston, 25
                           
                        
                              I-00144 Roma
                           
                        
            
                   
               
               
                  
                     Kipras
                  
                  
                              Υπουργείο Εμπορίου, Βιομηχανίας και Τουρισμού
                           
                        
                              Μονάδα Αδειών Εισαγωγών — Εξαγωγών
                           
                        
                              CY 1421 Κύπρος
                           
                        
                              Ministry of Commerce, Industry and Tourism
                           
                        
                              Import & Export Licensing Unit
                           
                        
                              CY 1421 Cyprus
                           
                        
            
                   
               
               
                  
                     Latvija
                  
                  
                              Zemkopības ministrijas
                           
                        
                              Lauku atbalsta dienests
                           
                        
                              Tirdzniecības mehānismu departaments
                           
                        
                              Licenču daļa
                           
                        
                              Republikas laukums 2
                           
                        
                              LV-1981 Rīga
                           
                        
            
                   
               
               
                  
                     Lietuva
                  
                  
                              Nacionalinė mokėjimo agentūra
                           
                        
                              Užsienio prekybos departamentas
                           
                        
                              Blindžių g. 17
                           
                        
                              LT-08111 Vilnius
                           
                        
            
                   
               
               
                  
                     Liuksemburgas
                  
                  
                              Direction des douanes et accises
                           
                        
                              Division „douane/valeur“
                           
                        
                              26, place de la Gare
                           
                        
                              L-1616 Luxembourg
                           
                        
            
                   
               
               
                  
                     Vengrija
                  
                  
                              Magyar Kereskedelmi Engedélyezési Hivatal
                           
                        
                              Margit krt. 85
                           
                        
                              HU-1024 Budapest
                           
                        
            
                   
               
               
                  
                     Malta
                  
                  
                              Ministeru ghall-Affarijiet Rurali u l-Ambjent
                           
                        
                              Divizjoni tas-Servizzi Agrikoli u Zvilupp Rurali
                           
                        
                              Agenzija tal-Pagamenti
                           
                        
                              Trade Mechanisims
                           
                        
                              Centru Nazzjonali tas Servizzi Agrikoli u Zvilupp Rurali Ghammieri
                           
                        
                              Marsa CMR 02 Malta
                           
                        
            
                   
               
               
                  
                     Nyderlandai
                  
                  
                              Produktschap Tuinbouw
                           
                        
                              Louis Pasteurlaan 6
                           
                        
                              Postbus 280
                           
                        
                              2700 AG Zoetermeer
                           
                        
                              Nederland
                           
                        
            
                   
               
               
                  
                     Austrija
                  
                  
                              Agrarmarkt Austria
                           
                        
                              Dresdner Straße 70
                           
                        
                              A-1200 Wien
                           
                        
            
                   
               
               
                  
                     Lenkija
                  
                  
                              Agencja Rynku Rolnego
                           
                        
                              Biuro Administrowania Obrotem Towarowym z Zagranicą
                           
                        
                              ul. Nowy Świat 6/12
                           
                        
                              00-400 Warszawa
                           
                        
                              Polska
                           
                        
            
                   
               
               
                  
                     Portugalija
                  
                  
                              Ministério das Finanças e da Administração Pública
                           
                        
                              Direcção-Geral das Alfândegas e dos Impostos Especiais sobre o Consumo
                           
                        
                              Direcção de Serviços de Licenciamento
                           
                        
                              Rua Terreiro do Trigo — Edifício da Alfândega
                           
                        
                              P-1149-060 Lisboa
                           
                        
            
                   
               
               
                  
                     Slovėnija
                  
                  
                              Agencija RS za kmetijske trge in razvoj podeželja
                           
                        
                              Oddelek za zunanjo trgovino
                           
                        
                              Dunajska cesta 160
                           
                        
                              SI-1000 Ljubljana
                           
                        
            
                   
               
               
                  
                     Slovakija
                  
                  
                              Pôdohospodárska platobná agentúra
                           
                        
                              Dobrovičova 12
                           
                        
                              815 26 Bratislava
                           
                        
                              Slovenská republika
                           
                        
            
                   
               
               
                  
                     Suomija
                  
                  
                              Maa- ja Metsätalousministeriö
                           
                        
                              PL 30
                           
                        
                              FIN-00023 Valtioneuvosto, Helsinki
                           
                        
            
                   
               
               
                  
                     Švedija
                  
                  
                              Jordbruksverket
                           
                        
                              Interventionsenheten
                           
                        
                              S-551 82 Jönköping
                           
                        
            
                   
               
               
                  
                     Jungtinė Karalystė
                  
                  
                              Rural Payment Agency
                           
                        
                              External Trade Division
                           
                        
                              Lancaster House
                           
                        
                              Hampshire Court
                           
                        
                              Newcastle Upon Tyne
                           
                        
                              NE4 7YH
                           
                        
                              United Kingdom
                           
                        
            
                   
               
               
                  
                     Bulgarija
                  
                  
                              Министерство на земеделието и горите
                           
                        
                              Дирекция „Маркетинг и регулаторни режими“
                           
                        
                              Бул. „Христо Ботев“, 55
                           
                        
                              София, 1040
                           
                        
                              България
                           
                        
                              Ministry of Agriculture and Forestry
                           
                        
                              Marketing and Regulatory Regimes Directorate
                           
                        
                              55, Hristo Botev blvd.
                           
                        
                              Sofia, 1040
                           
                        
            
                   
               
               
                  
                     Rumunija
                  
                  
                              Agentia de Plati si Interventie pentru Agricultura
                           
                        
                              Directia de Masuri de Piata – Comert Exterior
                           
                        
                              B-dul Carol l nr. 17, sector 2
                           
                        
                              Bucuresti
                           
                        
                              Romania